Hej Linus

Jeg har rettet lidt til (changeset [157298057](https://www.openstreetmap.org/changeset/157298057))

Svingbanerne så fine ud; jeg har rettet dem lidt til, så de får et mere elegant forløb. Ingen kritik, forløbet af dem er kluntet at arbejde med, når de skal hen over busvejen.

Jeg plejer til venstresvingsbanerne at tilføje `foot=no` + `bicycle=no` + `mofa=no`, for at gøre det helt tydeligt at de ikke må køre der.

Vær opmærksom på at få tilføjet `highway=traffic_signals` for alle veje ind i et lyskryds, gerne med `traffic_signals:direction=*` (`forward`|`backward`) også.

Jeg har tilføjet fodgængerovergange i krydsene også.

Jeg blev lige forskrækket da jeg så at busvejen var forsvundet på kortet, inden jeg kom i tanke om at renderen stadig (efter flere år) ikke er blevet indstillet til at tegne highway=busway.
Det er decideret pinligt at dem som koder renderen end ikke har kunnet få den til at tegnet et eller andet, frem for slet ikke at tegne noget som helst. Tagget er helt fint at bruge og det har jeg også selv gjort andre steder.

Et par af busruterne (relationer med `type=route` + `route=bus`) manglede at blive fjernet fra vejene der løber langs med busvejen.

Platformene længere ved Humlebakken har du lavet som multipolygoner. Man _kan_ gøre det sådan, men det er langt enklere at lave platformen som en kasse og derefter bare tegne kantstenen og hegnet hver for sig, som jeg har gjort nede ved Danalien.

Vær opmærksom på at `highway=bus_stop` altid er en node som repræsenterer selve stoppestedet. Du fik tagget platformene og leder nok efter `highway=platform`.

Jeg plejer at undlade at navngive platformene, da der kan findes stoppesteder hvor platformene faktisk har deres egne navne, forskelligt fra stoppestedet.

Alt ovenstående er ment som konstruktiv feedback. Jeg håber det ikke er for brutalt (havde kun lige et øjeblik inden jeg skulle begynde at tænke på tøjvask og aftensmad).

Sig til hvis der er noget jeg kunne gøre bedre eller som du har spørgsmål til :)

De bedste hilsner, Mikko


